एनएच 11 बी 123 के निर्माण कार्यों की समीक्षा
राष्ट्रीयराजमार्ग 11 बी के चौडाईकरण, सौन्दर्यीकरण तथा राष्ट्रीय राजमार्ग 123 के निर्माण कार्यो की प्रगति काे लेकर जिला कलेक्टर शुचि त्यागी ने बुधवार को अधिकारियों की बैठक लेकर समीक्षा की। उन्होंने पेयजल, विद्युत और टेलीफोन की लाइनों की शिफ्टिंग सावधानी से करने तथा सम्बन्धित विभागों के अधिकारियों को शिफ्टिंग के समय साथ रखने के निर्देश दिए ताकि लाइनें क्षतिग्रस्त हो। बाडी में एनएचएआई द्वारा निर्मित सड़क के अधूरी तथा खराब अवस्था में होने पर नाराजगी जताई।
गुलाब बाग से हाउसिंग बोर्ड तक रोक़ का निर्माण जल्द शुरू करने, आसपास की कॉलोनियों में वर्षा के मौसम में जल भराव हो, इसके लिए नगर परिषद तथा एनएचएआई के अधिकारी मिल कर कार्य योजना बनाने के निर्देश दिए। उन्होंने चांदपुर, हिनौता, सुनकई में बन्द पड़ी पेयजल सप्लाई को जल्द शुरू करने के निर्देश दिए। यहां शिफ्टिंग के कारण पेयजल सप्लाई बन्द हो गई है। राष्ट्रीय राजमार्ग 11 बी का चौडाईकरण गुलाब बाग चौराहे से करौली के मासलपुर तिराहे तक हो रहा है।
जिसकी लम्बाई 100.9 किलोमीटर है। जिसका 72 किलोमीटर हिस्सा धौलपुर जिले में है। इस मार्ग में 127 पुलिया तथा सरमथुरा, बाडी, आंगई, बड़ागांव, वन्य जीव अभयारण्य समेत कई जगह बाईपास बनाए जा रहे हैं। 261 करोड़ रुपए की यह परियोजना 16 सितम्बर 2016 तक पूर्ण करने का लक्ष्य है। कलेक्टर ने ऊंचा नंगला खानवा रूपवास धौलपुर राष्ट्रीय राजमार्ग 123 सडक़ का निर्माण जल्द पूरा करने के निर्देश दिए। बैठक में एडीएम अनिल कुमार, एसडीएम प्रदीप के गावंडे, बाड़ी एसडीएम परसराम मीणा, बसेडी एसडीएम नवरतन सहित अन्य मौजूद थे।
धौलपुर. अधिकारियों से जानकारी लेती कलेक्टर।
hin_Deva hin_Deva hin_Deva awa_Deva hin_Deva